คปภ.อบรมบริษัทประกันแปลงเป็นมหาชน
คปภ.เริ่มจับบริษัทประกันอบรมแนวทางแปลงบริษัทเป็นมหาชน
8 พ.ย. 2553

คปภ.เริ่มจับบริษัทประกันอบรมแนวทางแปลงบริษัทเป็นมหาชน
นางจันทรา บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.ยังคงตั้งเป้าหมายในการผลักดันให้บริษัทประกันภัยและประกันชีวิตแปรรูปเป็นบริษัทมหาชนก่อนสิ้นปี 2559 ล่าสุดได้มีการเรียกบริษัทประกันวินาศภัย20 แห่ง ให้เข้าร่วมอบรมกับตลาดหลักทรัพย์ฯในครั้งนี้ อย่างไรก็ตาม การแปรรูปเป็นบริษัทมหาชนของบริษัทประกันนั้น คปภ. จะปล่อยให้เป็นไปตามความพร้อมของแต่ละบริษัทในการเข้าระดมทุนในตลาดหลักทรัพย์
ทั้งนี้ บริษัทประกันภัยและประกันชีวิต จะต้องแปลงเป็นบริษัทมหาชนทุกแห่งให้ทันตามเกณฑ์ที่กำหนดไว้ก่อนสิ้นปี 59 และการผลักดันบริษัทเหล่านี้ เพื่อต้องการให้บริษัทมีความมั่นคงและมีเงินทุนให้มีความแข็งแกร่ง ร่วมไปถึงมาตรฐานต่างๆด้วย หากบริษัทไม่สามารถแปรรูปได้ทันตามกำหนด คปภ.ก็จำเป็นต้องยึดใบอนุญาตการประกอบกิจการบริษัทนั้นๆ
สำหรับ การจัดอบรมเพื่อเตรียความพร้อมกับการแปลงเป็นบริษัทมหาชน จะแบ่งออกเป็น 3 ขนาดด้วยกัน ประกอบด้วย บริษัทขนาดเล็ก ขนาดกลาง และขนาดใหญ่ โดยหวังว่าบริษัทเหล่านี้จะให้ความสำคัญกับแนวทางที่ คปภ.คาดหวังไว้ เพราะคปภ.ไม่อยากเห็นบริษัทประกันต่างๆเหล่านี้ถูกยึดใบอนุญาตประกอบกิจการ และยืนยันว่าจะดำเนินการอย่างเคร่งครัดกับบริษัทที่ไม่เร่งดำเนินในการปรับตัวให้มีความพร้อมทางด้านการต่างๆเพื่อที่จะแปรรูปเป็นบริษัทมหาชนให้ทันตามกำหนด